**Kedves Szülők és Diákok!**

A 2017/2018-as tanév óta a KRÉTA elektronikus naplórendszert használjuk, amelyben Önök közvetlenül nyomon követheti gyermekük tanulmányi teljesítményét, mulasztását, késéseit, valamint az egyes tanórák anyagát. Az alábbi pontokban összefoglaltuk a rendszerbe való bejelentkezéshez szükséges tudnivalókat:

* **A bejelentkezési webes felület az****www.pataky.hu weboldalon érhető el.**
* **Okostelefonnal, táblagéppel való használathoz az alkalmazásboltban KRÉTA Ellenőrző néven külön applikáció áll rendelkezésre.**

* A rendszerben tanulói és szülői (gondviselői) szintű hozzáférésre egyaránt lehetőség van.
  + A tanulók számára nem kell külön felhasználónevet és jelszót igényelni, a **felhasználónév a tanuló oktatási azonosító száma,** **jelszava pedig a saját születési dátuma** (év-hónap-nap formátumban, azaz pl. 2008-10-02).
  + A**szülői és gondviselői hozzáférések regisztrációhoz kötöttek**, amelyet a belépési felületen a "Gondviselői hozzáférés igénylése" hivatkozással elérhető űrlap pontos kitöltésével tud igényelni. Ezen hozzáférési igényeket az iskolánk adminisztrátorainak is jóvá kell hagyni, azért a jóváhagyásig a regisztráltak csökkentett jogosultságot kapnak. Elfelejtett jelszó esetén kérjük használják a belépési felületen találhat "Elfelejtett jelszó" hivatkozást, amellyel lehetőség van a regisztrációkor megadott email címre új jelszót igényelni.

**Javasoljuk, hogy a KRÉTA weboldalt normál asztali számítógépen vagy laptopon futó böngészőben használják mobilapplikáció helyett.**

**Kérjük a KRÉTA e-naplóhoz történő hozzáférés, diákigazolványokkal illetve jogviszony- és iskolalátogatási igazolásokkal kapcsolatos igényekkel, problémákkal, kérdésekkel a gyermeke nevének és osztályának megjelölésével elsősorban a pataky@pataky.hu email címen forduljanak hozzánk.**